1. 8. 2021, 10:00, Krefeld, Nemecko

Veľmi srdečne zdravíme všetkých bratov a sestry, všetkých priateľov po celom svete, ktorý sa pripojili ku tomuto vysielaniu biblického preberania Slova s bratom Frankom. Sme vďační za to, že v tomto čase ešte smieme počuť Božie Slovo. Sme vďační za Sväté Písmo, za Starý a Nový zákon, za poslednú zvesť, za všetko čo Pán vykonal a čo koná. Čítam teraz Slovo Písma z 2. Petrovej, kapitola 1 od verša 16:

„Lebo sme neišli za chytrácky vymyslenými bájkami, keď sme vám oznámili moc a príchod nášho Pána Ježiša Krista, ale ako takí, ktorí sme boli očitými svedkami Jeho veličenstva. Lebo dostanúc od Boha Otca česť a slávu, keď zniesla na neho velebná sláva taký hlas: Toto je ten môj milovaný Syn, v ktorom sa mne zaľúbilo. - A ten hlas, ktorý sa zniesol s neba, sme my počuli, keď sme s ním boli na tom svätom vrchu. Aj máme pevnejšie Slovo prorocké, a dobre robíte, že máte naň obrátený svoj pozor ako na sviecu, svietiacu na šerom mieste, dokiaľ by sa nerozvidnel deň, a nevzišla dennica vo vašich srdciach, vediac najprv to, že niktoré proroctvo Písma nedeje sa z vlastného rozlúštenia budúcnosti. Lebo nikdy nebolo proroctvo vynesené vôľou človeka, ale Svätým Duchom súc nesení hovorili svätí Boží ľudia.“

Prosím teraz brata Franka.

Bohu Pánu vďaka za také nádherné Slovo. Je to cele kázanie – všetko je do toho zahrnuté.

Zdravíme všetkých, skutočne po celom svete a drahom mene nášho Pána Ježiša Krista a odovzdávame všetky pozdravy, počnúc bratom Müllerom z Rakúska ako aj od všetkých ostatných bratov zo Švajčiarska, Rakúska a celej Európy, brata Tatyho z Bruselu, brata Johna z Bukurešti, všetkých bratov z Kanady a rôznych miest z Afriky, odvšadiaľ nechávajú všetci srdečne pozdravovať a my sa radujeme, že tieto dôležité vysielania sú počúvané po celom svete. Za to sme nášmu Pánu veľmi vďační.

Veľmi dôkladne sme počúvali, čo bolo čítané – „žiadne proroctvo Písma nedopúšťa žiadny vlastný výklad“ [podľa nem. prekladu]. A my máme prorocké Slovo, máme Starý a Nový zákon a sme Bohu Pánu veľmi veľmi vďační.

Dnes sa krátko dotkneme rôznych tém. Môžeme začať tým, že v krátkosti prečítame Slovo. Prosím pekne, brat Borg.

Matúš 24, verš 3:

„A keď sedel na Olivovom vrchu, pristúpili k nemu učeníci osobitne a riekli: Povedz nám, kedy to bude, a čo bude znamením tvojho príchodu a skonania sveta?“

Sme jednoducho vďační. Nejdeme len tak k niekomu, my ideme k nášmu Pánovi. On sa posadil na hore Oliveckej a Jeho učeníci k nemu pristúpili. Dneska sme s našim Pánom zhromaždení my, dnes by sme my chceli, aby k nám hovoril, aby nám dal správne odpovede zo Svojho Slova. Tu sú podané 3 otázky a 3 odpovede. Čo sa vtedy malo stať s chrámom a Jeruzalemom, ako ďalšie, čo sa bude diať pred návratom Ježiša Krista a taktiež, čo sa bude diať na konci konečného času.

Bratia a sestry, sme vďační, že máme Božie sväté Slovo. Čítajme ešte dve ďalšie biblické miesta.

Izaiáš 30:26:

„Vtedy bude svetlo mesiaca ako svetlo slnka, a svetlo slnka bude sedemnásobné, ako svetlo siedmich dňov, v deň, v ktorý obviaže Hospodin zlámanie Svojho ľudu a zahojí ranu jeho zbitia.“

Izaiáš 24:20:

„… potácať a motať sa bude zem ako opilý a bude prenesená sťa koliba na noc, a jej prehrešenie sa ťažko doľahne na ňu, padne a viacej nepovstane.“

V Svätom Písme máme tieto predpovede a keď zájdeme do Matúša 24, Marka 13, a Lukáša 21, v týchto kapitolách Pán hovoril o konečnom čase – čo sa bude diať so slnkom, mesiacom a hviezdami, čo sa bude diať na zemi – bezradnosť, zemetrasenia, hlady, drahé časy. Keď myslíme na to, že viac ako 80 000 000 ľudí na zemi je na úteku, že hladujú, že sú v núdzi… My, ktorým sa ešte vodí dobre, sa len ťažko môžeme presadiť do situácie tých, pri ktorých sa toto biblické miesto už napĺňa. Ale vidíme veľmi dobre aj to, že aj pri nás sa začína Písmo napĺňať. To, čo sa predtým ešte nedialo, sa v našom čase deje. A my jednoducho hľadíme na Sväté Písmo a smieme pozdvihnúť naše hlavy, pretože vieme, že sa naše vykúpenie priblížilo. Všetko na zemi bude stále horšie a horšie. Príde jedna katastrofa za druhou jedna epidémia za druhou a všetko bude tak, ako stojí napísané a ako sme to čítali – keď „Pán škodu Svojho ľudu Izraela napraví, odčiní“, a to sa stane v našom čase, totiž, že slnko bude svietiť 7-krát silnejšie. Zmena klímy nie je v rukách ľudí. Nie, môžeme konať a činiť čo len chceme, môžeme všetci chodiť pešo a napriek tomu sa to stane tak ako to stojí napísané v Svätom Písme. Všetko sa musí pred našimi očami naplniť. Avšak malo by nás to povzbudiť ku premýšľaniu, pretože sú to znamenia konečného času. A náš Pán zreteľne zvolal:

„A keď sa to začne diať, vzpriamte sa a pozdvihnite svoje hlavy, lebo sa blíži vaše vykúpenie.“ [Lk 21:28]

Existujú 3 rôzne oblasti – jedna oblasť sa týka Izraela, ďalšia sa týka Cirkvi živého Boha a tretia sa týka všetkého, čo sa má na zemi diať – v náboženstve, v politike, i zemetrasenia a všetko ostatné, čo sa medzi ľuďmi na zemi deje. Všetci sme porozumeli, čo práve prebieha – zjednocovanie náboženstiev. Vyjadruje to aj stavba v Berlíne, ktorá má stáť 47 000 000 €, budova, v ktorej bude časť pre Moslimov, časť pre Židov, a časť pre kresťanov a všetci tam nájdu svoje miesto.

Počuli sme taktiež aj o poslednej návšteve veľaváženého pápeža v Úre Chaldejskom. Tam má byť tiež vybudovaný kostol. 3 náboženstvá, ktoré sa odvolávajú na Abraháma si majú k sebe nájsť cestu, opäť sa vrátiť k sebe a tým aj všetkých potomkov Izraela a susedných krajín, ktorí sa tiež označujú za Abrahámových potomkov.

Avšak, bratia a sestry, toto je to pozemské (o Abrahámovi), ako aj to čo sa týka Úra Chaldejského, ktorý je len 310 km od Bagdadu, tam, kde sa Abrahám narodil, kde žil a kde ho Pán povolal. A, bratia a sestry, tieto pozemské veci sú pre nás druhoradé. Pre nás je na prvom mieste to duchovné. Vedeli ste, že meno Abrahám je v Biblii napísané viac ako 300-krát? Vedeli ste, že Abrahám sa mal stať otcom národov? [1M 17:5] Vedeli ste, že v Abrahámovi mali byť požehnane všetky národy zeme? [1M 18:18] Obidve mená – Abrahám a Dávid – sú predsa špeciálne zmienené v spojení s našim Pánom a Spasiteľom, ktorý je v Matúšovi v prvej kapitole označený ako „Syn Abrahámov“ a „Syn Davidov“ [Mt 1:1]. A čo vidíme? O Dávidovi čítame v Biblii takmer 1000-krát. Obaja títo muži Starého zákona mali úplne mimoriadny význam.

Bratia a sestry, my tu však nemôžeme zájsť do všetkých podrobností. Nám sa jedná jednoducho o to, aby sme ako Božie deti teraz poznali, čo Pán zasľúbil pre toto časové obdobie nám, a nielen to, čo sa má diať po celej zemi. To sa bude diať, či už s nami alebo bez nás. Chceli by sme, obzvlášť zdôrazniť a pozdvihnúť to, čo sa má diať s nami. Čítajte to prosím ešte raz a potom snáď ešte aj ďalšie miesto. Prosím pekne.

Brat Borg:

Lukáš 7:27-30:

„Toto je ten, o ktorom je napísané: Hľa, Ja posielam Svojho anjela pred Tvojou tvárou, ktorý pripraví Tvoju cestu pred Tebou. Lebo hovorím vám, že väčšieho proroka medzi splodenými zo žien nad Jána Krstiteľa niktorého niet: ale menší v kráľovstve Božom je väčší ako on. A všetok ľud počujúc to, i publikáni, uznali Boha za spravodlivého pokrstiac sa krstom Jánovým. Ale farizeovia a zákonníci pohŕdli radou Božou sami proti sebe nie súc pokrstení od neho.“

Milí bratia a sestry, prichádzame k hlavnej téme – k návratu Ježiša Krista, nášho Pána a Spasiteľa, tak ako to On zasľúbil:

„ … pretože vám idem prihotoviť miesto a keď odídem a prihotovím vám miesto, prídem zase a poberiem si vás k Sebe, aby ste tam, kde som Ja, aj vy boli.“ [Jn 14:3]

Čo sa týka pozemskej situácie, tak v súlade s výrokom Pavla v liste Rimanom, 8. kapitole môžeme spolu s celým stvorením vzdychať: „Ó, Pane, prídi skoro! Učiň tejto núdzi na zemi koniec!“ Ale keď hľadíme duchovne, musíme sledovať a dávať pozor, čo Pán zasľúbil, že sa pred Jeho návratom bude diať.

Už sme čítali o Janovi Krstiteľovi – veľkom mužovi Božom, pripravovateľovi cesty pred prvým príchodom Krista. A čo to bolo? Napĺňanie zasľúbenia, ktoré Boh dal:

„Hľa, posielam Svojho anjela, a upraví cestu pred Mojou tvárou.“ [Mal 3:1]

Najprv zasľúbenie a potom naplnenie. Taktiež miesto:

„Hlas volajúceho na púšti: Upravte cestu Hospodinovu, urovnajte na pustine hradskú nášmu Bohu!“ [Iz 40:3]

Náhle zaznel hlas, pripravovateľ cesty, zvestovateľ bol tu, vydal sa k Jordánu a krstil všetkých, ktorí jeho zvesti uverili, pretože on už mohol zložiť svedectvo o Ježišovi, Spasiteľovi, keď povedal:

„Hľa Baránok Boží, ktorý sníma hriech sveta!“ [Jn 1:29]

A všetci, ktorí jeho zvesti uverili, sa ním nechali pokrstiť. Ale aj náš Pán a Spasiteľ povedal:

„Nechaj teraz, lebo tak nám sluší, aby sme naplnili všetku spravodlivosť. Vtedy ho nechal.“ [Mt 3:15]

Poslušnosť jednoducho k viere patrí a aj náš Pán sa nechal Jánom pokrstiť. Nebesia sa otvorili a Svätý Duch zostúpil [Mt 3:16]. O učených Písma je však povedané, že sa pokrstiť nenechali a tak sami pre seba Božiu radu zavrhli.

To raz musíme nechať do nás preniknúť. Musíme to ešte raz zdôrazniť: Keď sa napĺňa biblické proroctvo, keď Boh posiela Svojho zasľúbeného posla, zvestovateľa, ktorý musí priniesť Božiu zvesť, ten kto uverí a je v skutku poslušný tomu, čo musí byť vykonané, dosvedčuje tak, že prijíma to, čo Boh pre ten časový úsek predurčil.

Avšak pre avšak o učených Písmach je jasne a záväzne povedané:

„Ale farizeovia a zákonníci pohŕdli radou Božou [zavrhli radu Božiu] sami proti sebe nie súc pokrstení od neho.“ [Lk 7:30]

Jednoducho zavrhli! Hotovo! Oni zostali vo svojich vlastných učeniach, zostali v tom, čo činili dovtedy a nepoznali deň Božieho milostivého navštívenia. 4 000 rokov čakali, že príde Mesiáš. A pre nich to predsa bolo hlavnou vecou, totiž že najprv príde Eliáš a po ňom príde Mesiáš. A potom nerozpoznali ani Jána Krstiteľa, ktorý prišiel v duchu Eliáša, a ani nášho Pána a Spasiteľa, ktorý prišiel ako ich Mesiáš. Len ten, kto rozpozná službu, ktorú Boh posiela ako prvú, rozpozná aj nasledujúcu službu, a aj to, čo Boh zasľúbil, a čo s tým spojil a čo aj vykonáva. Len tí to budú vidieť a prežijú to.

Neostáva mi viac nič iné, ako vždy pri vysielaní hovoriť o tom, čo Boh pre tento časový úsek Cirkvi zasľúbil, čo vykonal a čo ďalej koná. Všetci sme o tom informovaní, vďaka buď Pánovi, ktorý nám daroval milosť rozpoznať deň a hodinu, v ktorej žijeme.

Milovaní bratia a sestry, keď Boh na zemi koná nadprirodzené veci, tak sa to deje v spojení s naplnením zasľúbení, ktoré On dal. Keď prišiel Anjel Gabriel k Zachariášovi, bolo to niečo nadprirodzené, pretože to, čo sa malo stať, bolo predsa spojené so zasľúbením.

A bratia a sestry, prejdime k nášmu času. Všetci vieme o Božích povolaniach, ktoré sú spojené so spásnym Božím plánom. Nie len povolania v lokálnom zbore. Existuje 5 služieb, ktoré Pán do Cirkvi ustanovil a ony do Cirkvi patria. A k znovunapraveniu patrí všetko, čo bolo v Cirkvi pred dvetisíc rokmi, na začiatku. Boh Pán ustanovil prorokov, apoštolov, pastierov, učiteľov a evanjelistov ku službe v Cirkvi. Ale čo sa deje službou, ktorá je poslaná pred znovunapravením, v ktorom majú byť všetky veci privedené späť do správneho stavu? A tak prichádzame k službe brata Branhama, ktorému bolo 11. júna 1933 z nadprirodzeného oblaku doslova a nahlas povedané: „Tak, ako bol Ján Krstiteľ poslaný pred prvým príchodom Krista, tak si ty poslaný so zvesťou, ktorá predíde druhému príchodu Krista.“ Stalo sa to nadprirodzeným spôsobom, keď stál tento Boží muž v rieke Ohio a chystal sa biblicky pokrstiť 17. osobu na meno Pána Ježiša Krista.

A ja, brat Frank, som bol 10. 4. 1966 prítomný pri tom, keď sa po pohrebe proroka syn Billy Paul v Branhamovej modlitebni pri ďakovnej reči po pohrebe na cintoríne pýtal: „Koľkí sú dnes na tomto mieste prítomní z tých, ktorí boli v roku 1933 pri tom? Prosím pozdvihnete svoju ruku.“ Narýchlo som počítal a bolo to 11 alebo 12 ľudí, ktorí vstali a potvrdili, že v roku 1933 videli a prežili to, čo sa stalo.

A môžete vidieť všetky tieto časopisy. Čo si myslíte o tom, keď časopis Science Magazine podáva správu o nadprirodzených veciach a udá dátum, miesto a čas, kedy sa to stalo? A potom obzvlášť aj tu, v súvislosti s nadprirodzeným svetlom nad hlavou brata Branhama. Prečo vám ukazujem tieto fotky, ktoré som si priniesol zo Spojených štátov? Pretože som bol 10 rokov svedkom toho čo sa dialo v zhromaždeniach Wiliama Branhama – tí, ktorí sa narodili slepí, sa stali vidiacimi. Skutočne pred mojimi očami, či už tu v Európe alebo v Spojených štátoch, som na vlastné oči a uši svedok toho, čo Boh konal v službe brata Branhama, aby tomu dal božské potvrdenie. Každý môže povedať: „Pán má povolal. Pán ku mne hovoril.“ Ak to však Boh nepotvrdí, čo potom? Ak však jeden rok za druhým prichádza božské potvrdenie a tento Boží muž na rôznych kontinentoch mohol prinášať Slovo – či už v Indii, Afrike, Európe alebo kdekoľvek inde – Boh Pán nič neučinil skryte. Celý svet sa dozvedel o tom, čo Boh v našom čase vykonal.

Mne Pán udelil poverenie túto Božiu zvesť Slova, skutočne len to, čo stojí napísané v Biblii, podávať ďalej. A to som činil po celej zemi počas všetkých rokov od roku 1962 a obzvlášť po roku 1964, po prvej misijnej ceste do Indie a potom obzvlášť po odchode brata Branhama domov v roku 1965, odkedy som potom som cestoval do celého sveta, aby som Božiemu ľudu priniesol poslednú zvesť.

Bratia a sestry, hovorili sme o tom, čo sa teraz na zemi deje a o tom, že zem sa zmieta sem a tam, že padne a viac nevstane [Iz 24:20]. Ale Boh stvorí nové nebesia a novú zem [2Pt 3:13]. My však musíme pochopiť, že sme teraz dorazili na záver času milosti.

A kto dobre počúva správy, ten vie aj o tom, čo sa očakáva v Spojených štátoch, v Kalifornii, čo sa deje s trhlinou svätého Andreja, ktorú odborníci merajú a merajú a zisťujú, že je stále väčšia a väčšia. A táto trhlina, ktorá je presne 1300 km dlhá, sa má odtrhnúť a všetko sa to má potopiť v mori. Čo potom ako záplava mora príde po celej zemi si nikto nedokáže predstaviť. Odborníci však hovoria: „Mohlo by sa to stať v ktorýkoľvek deň.“

Bratia a sestry, mojím poverením však je položiť na srdce Cirkvi živého Boha, aby učinili osobné spásne prežitia. Ísť do modlitby – nielen počuť zvesť a veriť, ale očakávať, že Pán všetku škodu napraví. Úplne jedno, čo sa udialo v tvojom živote, v živote Cirkvi, v živote veriaceho – Pán všetku škodu napraví, daruje plné znovunapravenie až ku prvej láske, že Cirkev, z ktorej vzíde Nevesta, bude vostlaná v prvej láske a v Božej láske jeden s druhým navzájom spojená.

Máme ešte ďalšie biblické miesta ktoré by sme mohli čítať?

Matúš 3:15:

„Ale Ježiš odpovedal a riekol mu: Nechaj teraz, lebo tak nám sluší, aby sme naplnili všetku spravodlivosť. Vtedy ho nechal.“

Ján 3:5

„Ježiš mu odpovedal: Amen, amen ti hovorím, že ak sa niekto nenarodí z vody a z Ducha, nemôže vojsť do kráľovstva Božieho.“

Vďaka buď Pánu aj za tieto obe biblické miesta. Náš Spasiteľ Svoju cestou šiel poslušne a stojí o Ňom napísané:

„… a súc v spôsobe nájdený ako človek, ponížil sa, stanúc sa poslušným až po smrť, a to po smrť kríža.“ [Fp 2:8]

To musí byť tvoja a moja cesta – poslušný až do smrti, zomrieť sami sebe – s Kristom zomreli, starému životu zomreli, – tak aby z milosti mohol byť zjavený nový život. Naše telá ešte stále zostávajú staré, so svojimi slabosťami a chorobami, ale najprv musí byť obnovené vnútro.

A náš Pán to povedal jasne a zreteľne. Bratia a sestry, prosím, premýšľajte nad tým: Náš Pán predsa nehovoril len v podobenstvách, On hovoril úplne osobne, a tebe, mne a nám všetkým hovorí ešte dnes, tak ako vtedy:

„Ak sa niekto nenarodí znova, nemôže vidieť kráľovstvo Božie.“ [Jn 3:3, 5]

Narodení z vody a z Ducha.

„Amen, amen ti hovorím, že ak sa niekto nenarodí z vody a z Ducha, nemôže vojsť do kráľovstva Božieho.“ [Jn 3:5]

Oboje pri veriacich patrí dohromady. Najprv počujeme kázanie o Ukrižovanom, ktorý niesol naše hriechy a vzal ich na Seba a odpustil, ktorý prelial Svoju krv, aby nás zmieril s Bohom. Ale potom, keď sme skutočne uverili, musí nasledovať krst vo vode a krst Svätým Duchom. Oboje patrí dohromady – skrze vodu a Ducha. Poslušnosť to privedie k tomu, že Svätý Duch môže dať potvrdenie. A ako som to už často povedal: V krste potvrdzujeme my, že sme nášho Pána a Spasiteľa prijali. V krste Duchom potvrdzuje On, že nás prijal a uchopil.

Ešte v stručnosti niečo o Abrahamovi:

„A uveril Hospodinovi, a On mu to počítal za spravodlivosť.“ [1M 15:6]

„Lebo veď čo hovorí Písmo? A Abrahám uveril Bohu, a bolo mu to počítané za spravodlivosť.“ [Rm 4:3]

„… Abrahám istotne bude veľkým národom a mocným, a budú v ňom požehnané všetky národy zeme?!“ [1M 18:18]

Vďaka buď Pánovi. Ak by som vám dnes povedal koľko biblických miest by sme k tejto téme mohli čítať … Bratia a sestry, povedzme to úprimne a otvorene: Nestačí, že sa zjednocujú politika a náboženstvo, že sa buduje nejaký dom, ktorý sa odvoláva na Abraháma, ani 3 náboženstvá, ktoré sa odvolávajú na Abraháma. Nestačí predsa stavať nejaký kostol v Úre Chaldejov. Komu to ako pomáha? Vydávajú sa milióny eur, aby obrátili pozornosť ľudí na veci, ktoré sú motivované politicky a nábožensky.

Našim poverením je pozdvihnúť to, čo rozhodol Boh vo Svojom spásnom pláne a ako učinil začiatok s Abrahámom. A my sme sa stali deťmi viery, my veríme Bohu a nahlas hovoríme: „My neveríme ani jednému jedinému náboženstvu, neveríme žiadnej organizovanej Cirkvi, neveríme žiadnemu človeku, pretože stojí napísané: »Každý človek je luhár.«“ [Rm 3:4, Ps 116:11]

A povedzme aj to úplne zreteľne: Nikde sa neverí v to, čo povedal vo Svojom Slove pôvodne Boh, ale tomu, čo nejaký kazateľ, pastier, evanjelista hovorí o tom, čo Boh povedal. To, čo povedal Boh, sa vytratilo, pretože sa počúva to, čo sa hovorí o tom, čo Boh povedal, čo sa o tom káže, čo sa o tom učí. A všetci so svojimi vlastnými výkladmi Písma poblúdili. Na jednej strane sa odvolávajú na Bibliu a na druhej strane učia veci, ktoré o nej povedali oni sami. A ešte dnes je to tak: Luteráni veria tomu, čo rozhodol Luther, metodisti veria tomu, čo rozhodol Wesley, baptisti veria v to, čo učil John Smith – vo všetkých denomináciách všetci veria jedno storočie za druhým tomu, čo bolo niekde rozhodnuté. Oni všetci majú svoje vlastné vyznania viery, ale všetci sa modlia Otčenáš:

„Nech sa stane Tvoja vôľa ako v nebi, tak i na zemi!“ a tiež „Nech sa posvätí Tvoje meno!“ [Lk 11:2] ale pritom im toto meno vôbec nie je zjavené. Nepoužívajú Matúša 28:19 tak, ako to Pán prikázal – krstiť „na meno“.

„A tak iďte, čiňte učeníkmi všetky národy krstiac ich vo meno Otca i Syna i Svätého Ducha…“ [Mt 28:19]

Aké je meno, v ktorom sa nám Boh zjavil? Novozákonné zmluvné meno je Pán Ježiš Kristus. A všemohúci Boh, ktorý si sa nám zjavil ako Otec v nebi, vo Svojom jednorodenom Synovi na zemi a Cirkvi skrze Svätého Ducha, je predsa jeden a ten istý Boh – Boh nad nami, Boh s nami, Boh v nás.

Ak sa potom vrátime k úvodnému Slovu z 2. Petra 1:

„…niktoré proroctvo Písma“, žiadne Božie Slovo, „ … nedeje sa z vlastného rozlúštenia budúcnosti – nepripúšťa vlastný výklad.“ [2Pt 1:20 - podľa nem. prekladu]

A musíme to povedať vždy znova: Kto nerozpoznal službu poslaného zasľúbeného proroka v našom čase, ten zostane v starom kvase starých tradícií a spásnu radu nášho Boha sám pre seba i pre svoju cirkev zavrhuje. [Lk 7:30]

Hovorím to dnes jasne a zreteľne: Vo všetkých cirkvách sa používa pri krste fráza: „v mene Otca, Syna a Svätého Ducha“. Tieto slová sú ako zaklínadlo, používajú sa pri zariekavaní, rozhovoroch s mŕtvymi, veštení, používajú sa pri všetkom možnom. Choďte niekde na vidiek ako sa veští tam, kde ľudia prichádzajú k nejakým roľníkom – a to všetko „v mene Otca, Syna a Svätého Ducha“. Všetky zlorečenstvá, ktoré boli vyslovené proti pravým kresťanom, boli všetky rímskou cirkvou vyslovené „v mene Otca, Syna a Svätého Ducha“. Ani jedno jediné zlorečenstvo nebolo vyslovene v mene Pána Ježiša Krista.

Bratia a sestry, práve tak jasne musíme povedať: „V mene Otca, Syna a svätého Ducha“ nebol [v Biblii] vykonaný ani jeden jediný krst. Také niečo jednoducho u Boha a v Cirkvi živého Boha neexistuje! Cirkev živého Boha je stĺpom a základom pravdy [1Tm 3:15]. Všetci, ktorí boli krstení, boli krstení na meno Pána Ježiša Krista. Brat Branham musel biblické učenia o božstve, o krste, o večeri Pánovej – všetky biblické učenia – nanovo postaviť na svietnik. A hovorím to vo všetkej otvorenosti, všetkým národom, jazykom a národnostiam: Kto sa zdráha nechať sa pokrstiť na meno Pána Ježiša Krista, ten zavrhuje Boží spásny plán a nemá žiadnu účasť na tom, čo Boh práve teraz koná. Tak ako to bolo v prípade Jana Krstiteľa a učených Písma, tak je to teraz so všetkými učenými Písma a tými, ktorí ich počúvajú a veria im. Prosím, skúmajte Písma! Skúmajte v Písmach [Sk 17:11]! A všetci, ktorí kedy boli v Novom zákone pokrstení, boli pokrstení na meno Pána Ježiša Krista, pretože to je meno, ktoré náš Pán myslel v Matúšovi 28:19. Tam je poverenie a v Skutkoch apoštolov 2 verš 38 stojí vykonanie:

„Čiňte pokánie, a nech sa pokrstí jeden každý z vás na meno Ježiša Krista na odpustenie svojich hriechov, a dostanete dar Svätého Ducha.“ [Sk 2:38]

Peter, muž, ktorému dal náš Pán kľúč nebeského kráľovstva, v deň založenia novozákonnej Cirkvi v poverení Božom pod inšpiráciou Svätého Ducha musel povedať a povedal, ako majú byť pokrstení tí, ktorí uverili. Kto to však poznáva a uznáva? Kto to neuznáva, zavrhuje Božiu spásnu radu.

Bratia a sestry, varujem vás! Hovorím v mene Pánovom: Žiadny človek nebude mať ospravedlnenie! Tieto prenosy idú do celého sveta, do všetkých jazykov a všetci majú možnosť počuť a rozhodnúť sa.

Návrat Pánov stojí blízko pred nami. On Svoje dielo dokonáva. On pošle ranný a pozdný dážď [Jk 5:7], znovunapravenie [Sk 3:21] – všetko nádherné vykoná. A za to sme vďační.

Ešte raz však zdôrazňujem: žiadny kompromis, ale čisté sväté Slovo – „žiadne miesto Písma nedopúšťa vlastný výklad.“ Tu je Božie Slovo – Boží svätý testament, závet, s novozákonnou Cirkvou.

Nech všetci bratia a sestry s otvorenými očami vidia udalosti času a vo viere prežívajú svoju prípravu, že by Pán do nás všetkých mohol vložiť túžbu byť pri tom, keď sa Ježiš vráti, tak aby sa pri žiadnom z tých, ktorí teraz počúvajú a veria, ne zistilo, že zaostal [Žd 4:1].

Verte Bohu tak, ako veril Abrahám, verte zasľúbeniu, tak ako veril on. A on videl zasľúbenie naplnené aj my teraz uvidíme posledné zasľúbenia naplnené. Nech sú všetci slúžiaci bratia po celom svete mimoriadne požehnaní. Rozdávajte pod vedením Svätého Ducha duchovný pokrm. Požehnanie všemohúceho Boha nech z milosti spočinie na všetkých vykúpených v Ježišovom svetom mene. Amen. Povstaňme k modlitbe. Brat Borg ešte bude ďakovať.

Nebeský Otče, ďakujeme ti z celého srdca za vzácne Slovo, ktoré sme práve počuli. Odporúčame ti všetkých bratov a sestry, Pane, všetkých, ktorí teraz počuli Tvoje Slovo, poslednú zvesť, že by Tvoje Slovo nielen počuli, ale aj verili a podľa neho konali. Požehnaj všetok Svoj ľud. Ďakujeme ti za požehnanie v tomto vysielaní v Ježišovom mene. Amen.